Zagreb, 24. listopada 2017.

**EDUKACIJA O UREĐIVANJU VIDEOKLIPOVA ZA KOORDINATORE VOLONTERA I UKLJUČENE VOLONTERE**

**Udruga za podršku žrtvama i svjedocima** od 1. kolovoza 2017. godine, u partnerstvu sa **Srednjom školom Ludbreg,** provodi projekt **„(Ne)budi mi (ne)prijatelj!“.** Sufinanciran je od strane Europske unije iz Europskog socijalnog fonda u okviru operativnog programa Učinkoviti ljudski potencijali. Ukupna vrijednost projekta iznosi 562 516, 55 HRK, te će se projekt izvoditi u trajanju od 13 mjeseci.

U sklopu projekta, **20. listopada** održana je cjelodnevna edukacija o uređivanju videoklipova za koordinatore volontera i uključene volontere. Na edukaciji su osim 10 odabranih volonterki i koordinatora volontera Srednje škole Ludbreg sudjelovale članice projektnog tima i dvije volonterke Nacionalnog pozivnog centra za žrtve kaznenih djela i prekršaja. Edukaciju su održale redateljica Morana Komljenović i Željka Kovačević, novinarka i redateljica iz udruge FadeIn.

Na prvom, teorijskom, dijelu edukacije upoznale su polaznike o osnovama kratkog audiovizualnog komuniciranja kroz formu video bloga namijenjenog internetskoj distribuciji. Praktični dio edukacije obuhvatio je tehnike snimanja, pripremu za snimanje i osnove zakonitosti filmske, televizijske i video montaže.

Projektom se želi ukazati na uspješno povezivanje organizacija civilnog društva s odgojno-obrazovnom ustanovom, a održana edukacija će pomoći volonterima u uspješnom izvršavanju projektnih aktivnosti kojima je cilj podizanje razine znanja o problematici vršnjačkog nasilja.

Za dodatne informacije, obratite se na:

Ana Šeničnjak, voditeljica projekta
podrska.zrtvama.i.svjedocima@gmail.com